ai4bharat/Pralekha huggingface dataset:
വിദ്യാഭ്യാസ മന്ത്രാലയം
സിബിഎസ്ഇ പന്ത്രണ്ടാം ക്ലാസ് പരീക്ഷ മാറ്റിവച്ചു; പത്താം ക്ലാസ് പരീക്ഷ റദ്ദാക്കി
രാജ്യത്തെ കോവിഡ് വ്യാപനം കണക്കിലെടുത്ത് അടുത്ത മാസം നടത്താനിരുന്ന സിബിഎസ്ഇ പത്താംതരം പരീക്ഷ റദ്ദാക്കി. പന്ത്രണ്ടാം ക്ലാസ് പരീക്ഷ മാറ്റിവെച്ചു. പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ഇന്ന് ചേര്ന്ന യോഗത്തിലാണ് തീരുമാനം. പ്ലസ്ടു പരീക്ഷ നടത്തുന്നത് സംബന്ധിച്ച് ജൂണ് ഒന്നിന് ശേഷം തീരുമാനമെടുക്കും.
കേന്ദ്ര വിദ്യാഭ്യാസ മന്ത്രി, ശ്രീരാമേഷ് പോഖ്രിയാൽ നിഷങ്ക്, പ്രധാനമന്ത്രിയുടെ പ്രിൻസിപ്പൽ സെക്രട്ടറി, കാബിനറ്റ് സെക്രട്ടറി, സ്കൂൾ, ഉന്നത വിദ്യാഭ്യാസ സെക്രട്ടറിമാർ, മറ്റ് ഉന്നത ഉദ്യോഗസ്ഥർ എന്നിവർ യോഗത്തിൽ പങ്കെടുത്തു.
വിദ്യാർത്ഥികളുടെ ക്ഷേമത്തിന് മുൻഗണന നൽകണമെന്ന് പ്രധാനമന്ത്രി ആവർത്തിച്ചു. വിദ്യാർത്ഥികളുടെ മികച്ച താൽപ്പര്യങ്ങൾ കേന്ദ്രം മനസ്സിൽ സൂക്ഷിക്കുമെന്നും അവരുടെ ആരോഗ്യം ശ്രദ്ധിക്കുന്നുണ്ടെന്നും അതോടൊപ്പം അവരുടെ അക്കാദമിക് താൽപ്പര്യങ്ങൾക്ക് ദോഷം സംഭവിക്കുന്നില്ലെന്ന് ഉറപ്പു വരുത്തണമെന്ന് അദ്ദേഹം ആവശ്യപ്പെട്ടു.
അടുത്ത മാസം മുതൽ നടക്കാനിരിക്കുന്ന 10 ,12 ബോർഡ് പരീക്ഷയെക്കുറിച്ച് ഒരു യോഗം അവലോകനം നടത്തി പല സംസ്ഥാനങ്ങളിലും കോവിഡ് 19 പോസിറ്റീവ് കേസുകൾ വീണ്ടും ഉയർന്നുവരുന്ന സാഹചര്യത്തിൽ 11 സംസ്ഥാനങ്ങളിലെ സ്കൂളുകൾ അടച്ചുപൂട്ടി. സ്റ്റേറ്റ് ബോർഡുകളിൽ നിന്ന് വ്യത്യസ്തമായി, സിബിഎസ്ഇക്ക് അഖിലേന്ത്യാ സ്വഭാവമുണ്ട്, അതിനാൽ രാജ്യത്തുടനീളം ഒരേസമയം പരീക്ഷകൾ നടത്തേണ്ടത് അത്യാവശ്യമാണ്. പകർച്ചവ്യാധിയുടെയും സ്കൂൾ അടച്ചുപൂട്ടലിന്റെയും ഇന്നത്തെ സ്ഥിതിയും വിദ്യാർത്ഥികളുടെ സുരക്ഷയും ക്ഷേമവും കണക്കിലെടുക്കുമ്പോൾ ഇത് ഇനിപ്പറയുന്ന രീതിയിൽ നടത്താൻ യോഗം തീരുമാനിച്ചു :
പന്ത്രണ്ടാം ക്ലാസിലേക്കുള്ള ബോർഡ് പരീക്ഷകൾ 2021 മെയ് 4 മുതൽ ജൂൺ 14 വരെ നടക്കും. ഈ പരീക്ഷകൾ ഇനി മുതൽ നടക്കും. 2021 ജൂൺ 1 ന് ബോർഡ് സ്ഥിതിഗതികൾ അവലോകനം ചെയ്യും, തുടർന്ന് വിശദാംശങ്ങൾ പങ്കിടും. പരീക്ഷ ആരംഭിക്കുന്നതിന് മുമ്പ് കുറഞ്ഞത് 15 ദിവസമെങ്കിലും നോട്ടീസ് നൽകും.
മെയ് 4 മുതൽ 2021 ജൂൺ 14 വരെ നിശ്ചയിച്ചിരുന്ന പത്താം ക്ലാസ്സ് ബോർഡ് പരീക്ഷകൾ റദ്ദാക്കി. . ബോർഡ് വികസിപ്പിച്ചെടുക്കേണ്ട വസ്തുനിഷ്ഠ മാനദണ്ഡത്തിന്റെ അടിസ്ഥാനത്തിൽ പത്താം ക്ലാസ് ബോർഡിന്റെ ഫലങ്ങൾ തയ്യാറാക്കും. ഈ അടിസ്ഥാനത്തിൽ അനുവദിച്ച മാർക്കിൽ സംതൃപ്തരല്ലാത്ത ഏതൊരു വിദ്യാർത്ഥിക്കും പരീക്ഷകൾ നടത്താൻ സ്ഥിതി അനുയോജ്യമാകുമ്പോൾ ഒരു പരീക്ഷയിൽ പങ്കെടുക്കാൻ അവസരം നൽകും
ആരോഗ്യ, കുടുംബക്ഷേമ മന്ത്രാലയം
കോവിഡ് വാക്സിൻ നൽകുന്നതിന് തയ്യാറെടുക്കാൻ കേന്ദ്ര ഗവൺമെന്റ് സംസ്ഥാനങ്ങൾക്കുംകേന്ദ്രഭരണ പ്രദേശങ്ങൾക്കും നിർദ്ദേശം നൽകി
കോവിഡ് വാക്സിൻ നൽകുന്നതിന് ആവശ്യമായ എല്ലാ മുന്നൊരുക്കങ്ങളും ഏർപ്പെടുത്താൻ കേന്ദ്രഗവൺമെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നിർദ്ദേശം നൽകി. കേന്ദ്ര ആരോഗ്യസെക്രട്ടറി ശ്രീ രാജേഷ് ഭൂഷണിന്റെ, നേതൃത്വത്തിൽ, ആരോഗ്യ പ്രിൻസിപ്പൽ സെക്രട്ടറിമാർ,എൻഎച്ച്എം -എം ഡി മാർ, സംസ്ഥാനങ്ങളിലേയും കേന്ദ്രഭരണ പ്രദേശങ്ങളിലേയും ആരോഗ്യഭരണകർത്താക്കൾ എന്നിവരുമായി ഇന്ന് വീഡിയോ കോൺഫറൻസിലൂടെ ചർച്ച നടത്തി.
വാചക്സിൻ നല്കുന്നതിനുള്ള ഡ്രൈ റൺ 2021 ജനുവരി രണ്ടിന്  എല്ലാസംസ്ഥാനങ്ങളിലും, കേന്ദ്രഭരണ പ്രദേശങ്ങളിലും നടത്തും. സംസ്ഥാന തലസ്ഥാനങ്ങളിൽ കുറഞ്ഞത്മൂന്ന് പ്രദേശത്തെങ്കിലും ഡ്രൈ റൺ നടത്താനാണ് നിർദ്ദേശിച്ചിരിക്കുന്നത്. മഹാരാഷ്ട്രയും കേരളവുംമറ്റു നഗരങ്ങളിൽ ആണ് ഡ്രൈ റൺ നടത്താൻ ഉദ്ദേശിക്കുന്നത്. കോ-വിൻ പോർട്ടലിന്റെ ഉപയോഗം, വാക്സിൻ നടത്തിപ്പുമായി ബന്ധപ്പെട്ട് ഏതെങ്കിലും തരത്തിലുള്ള വെല്ലുവിളികൾ എന്നിവയുണ്ടെങ്കിൽതിരിച്ചറിയുന്നതിനായാണ് ഡ്രൈ റൺ സംഘടിപ്പിച്ചിരിക്കുന്നത്.
ഓരോ പ്രദേശത്തും ബന്ധപ്പെട്ട മെഡിക്കൽ ഓഫീസർ, വാക്സിൻ സ്വീകരിക്കുന്നതിനുള്ള 25ആരോഗ്യപ്രവർത്തകരെ കണ്ടെത്തണം. ഇവരുടെ വിവരങ്ങൾ കോ-വിൻ പോർട്ടലിൽരേഖപ്പെടുത്തിയിട്ടുണ്ട് എന്ന് സംസ്ഥാനങ്ങൾ ഉറപ്പുവരുത്തണം. ഡ്രൈ റണ്ണുമായി ബന്ധപ്പെട്ടവിശദാംശങ്ങൾ സംസ്ഥാനങ്ങളിലെ കർമസമിതി, കേന്ദ്ര ആരോഗ്യ മന്ത്രാലയത്തെ അറിയിക്കാനുംനിർദേശമുണ്ട്.
(Visitor Counter : 203
പ്രധാനമന്ത്രിയുടെ ഓഫീസ്
നാഷണൽ ആർക്കൈവ്സിന്റെ ചരിത്രരേഖകളുടെ ഒരു കോടിയിലധികം പേജുകളുള്ള "അഭിലേഖ് പാടൽ" എന്ന പോർട്ടലിനെ പ്രധാനമന്ത്രി പ്രശംസിച്ചു
നാഷണൽ ആർക്കൈവ്സിന്റെ ചരിത്രരേഖകളുടെ ഒരു കോടിയിലധികം പേജുകളുള്ള "അഭിലേഖ് പതൽ" എന്ന പോർട്ടലിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
നാഷണൽ ആർക്കൈവ്സിന്റെ ട്വീറ്റിന് മറുപടിയായാണ് പ്രധാനമന്ത്രി ട്വീറ്റ് ചെയ്തത്.
"ഇത് ചരിത്രത്തിലും സംസ്കാരത്തിലും അഭിനിവേശമുള്ളവർക്ക് താൽപ്പര്യമുള്ള കാര്യമാണ്."
പ്രധാനമന്ത്രിയുടെ ഓഫീസ്
സംസ്ഥാന പിറവിദിനം ; പ്രധാനമന്ത്രി ശ്രീ. നരേന്ദ്ര മോദി മിസോറാമിലെയും അരുണാചല് പ്രദേശിലെയും ജനങ്ങള്ക്ക്ആശംസകള് നേര്ന്നു
സംസ്ഥാന പിറവി ദിനത്തില് മിസോറാമിലെയും, അരുണാചല് പ്രദേശിലെയും ജനങ്ങള്ക്ക് പ്രധാമന്ത്രി ശ്രീ. നരേന്ദ്ര മോദിആശംസകള് നേര്ന്നു. 'മിസോറാമിന്റെസംസ്ഥാനപിറവിദിന വേളയില്ഉത്കൃഷ്ടരായ ജനങ്ങള്ക്ക്ആശംസകള്അര്പ്പിക്കുന്നു.
മിസോറാമിന്റെ സമ്പന്നമായ സംസ്ക്കാരത്തില് നാം ആഭിമാനം കൊള്ളുന്നു. മിസോറാമിലുള്ളവര്ഇന്ത്യയുടെവളര്ച്ചയ്ക്ക്സംഭാവന നല്കുകയുംവിവിധ കര്മ്മ മണ്ഡലങ്ങളില്മികച്ച് നില്ക്കുകയുംചെയ്യുന്നു.വരുംവര്ഷങ്ങളിലെമിസോറാമിന്റെവികസനത്തിന് വേണ്ടി പ്രാര്ത്ഥിക്കുന്നു.
(അരുണാചല് പ്രദേശിലെ ജനങ്ങള്ക്ക്സംസ്ഥാന പിറവിദിനത്തില് ശുഭാശംസകള് നേരുന്നു. ഈ സംസ്ഥാനം ദേശഭക്തിയുടെ പര്യായവുംദേശീയ പുരോഗതിക്ക്അചഞ്ചലമായ പ്രതിബദ്ധത പുലര്ത്തുന്നവരുമാണ്. അരുണാചല് പ്രദേശിന്റെ തുടര്ച്ചയായവളര്ച്ചയ്ക്ക്വേണ്ടി പ്രാര്ത്ഥിക്കുന്നു', പ്രധാനമന്ത്രി പറഞ്ഞു.
GKMRD – 140
പ്രധാനമന്ത്രിയുടെ ഓഫീസ്
പോലീസ് ഡയറക്ടര് ജനറല്മാരുടെയും / ഇന്സ്പെക്ടര് ജനറല്മാരുടെയും അഖിലേന്ത്യാ സമ്മേളനത്തില് ജനുവരി 21-22 തീയതികളില് പ്രധാനമന്ത്രി പങ്കെടുക്കും
ന്യൂഡല്ഹിയിലെ പൂസ നാഷണല് അഗ്രികള്ച്ചറല് സയന്സ് കോംപ്ലക്സില് നടക്കുന്ന പോലീസ് ഡയറക്ടര് ജനറല്മാരുടെ / ഇന്സ്പെക്ടര് ജനറല്മാരുടെ അഖിലേന്ത്യാ സമ്മേളനത്തിൽ പ്രധാനമന്ത്രി ശ്രീ നരേന്ദ്ര മോദി 2023 ജനുവരി 21-22 തീയതികളില് പങ്കെടുക്കും.
2023 ജനുവരി 20 മുതല് 22 വരെ നടക്കുന്ന ത്രിദിന സമ്മേളനം സങ്കര രീതിയിലാണ് സംഘടിപ്പിച്ചിരിക്കുന്നത്. സംസ്ഥാനങ്ങള്/കേന്ദ്രഭരണപ്രദേശങ്ങള് എന്നിവിടങ്ങളിലെ ഡി.ജി.പിമാര്, കേന്ദ്ര സായുധ പോലീസ് സേന, കേന്ദ്ര പോലീസ് സ്ഥാപനങ്ങളുടെ മേധാവികള് എന്നിവരുള്പ്പെടെ നൂറോളം ക്ഷണിതാക്കള് സമ്മേളനത്തിൽ നേരിട്ട് പങ്കെടുക്കും, അതേസമയം ബാക്കിയുള്ള ക്ഷണിതാക്കള് രാജ്യത്തിന്റെ വിവിധ ഭാഗങ്ങളില് നിന്ന് വെര്ച്ച്വലായും സമ്മേളനത്തില് പങ്കെടുക്കും.
മറ്റുനിരവധി വിഷയങ്ങള്ക്കൊപ്പം സൈബര് കുറ്റകൃത്യങ്ങള്, പോലീസിലെ സാങ്കേതികവിദ്യ, ഭീകരവാദവെല്ലുവിളികള്, ഇടതു തീവ്രവാദം എന്നിവയെ നേരിടല്, കാര്യശേഷി വര്ദ്ധിപ്പിക്കല്, ജയില് പരിഷ്കരണങ്ങള് തുടങ്ങിയവയും സമ്മേളനം ചര്ച്ച ചെയ്യും. തെരഞ്ഞെടുത്ത വിഷയങ്ങളില് ജില്ലാ, സംസ്ഥാന, ദേശീയ തലങ്ങളില് നിന്നുള്ള പോലീസ്, ഇന്റലിജന്സ് ഉദ്യോഗസ്ഥരെ ഉള്പ്പെടുത്തികൊണ്ടുള്ള വിപുലമായ ചര്ച്ചകളുടെ പരിപൂര്ണ്ണതയാണ് സമ്മേളനത്തിലുണ്ടാവുക. ഓരോ വിഷയങ്ങള്ക്ക് കീഴിലും സംസ്ഥാനങ്ങള്/ കേന്ദ്രഭരണ പ്രദേശങ്ങള് എന്നിവയില് നിന്നുള്ള മികച്ച പ്രയോഗരീതികള് സമ്മേളനത്തില് അവതരിപ്പിക്കും, അതുവഴി സംസ്ഥാനങ്ങള്ക്ക് പരസ്പരം പഠിക്കാനും കഴിയും.
ഡി.ജി.പി സമ്മേളനത്തിന് 2014 മുതല് പ്രധാനമന്ത്രി അതീവ താല്പര്യം കാണിക്കുന്നുണ്ട്. മുന്കാലങ്ങളില് പ്രതികാത്മക സാന്നിദ്ധ്യം മാത്രം ഉറപ്പാക്കിയിരുന്ന പ്രധാനമന്ത്രിമാരില് നിന്ന് വ്യത്യസ്തമായി, സമ്മേളനത്തിന്റെ എല്ലാ പ്രധാന സെഷനുകളിലും അദ്ദേഹം തന്റെ സാന്നിദ്ധ്യം ഉറപ്പാക്കുന്നുണ്ട്. എല്ലാ അഭിപ്രായങ്ങളും പ്രധാനമന്ത്രി ക്ഷമയോടെ കേള്ക്കുക മാത്രമല്ല, സ്വതന്ത്രവും അനൗപചാരികവുമായ ചര്ച്ചകള് പ്രോത്സാഹിപ്പിക്കുകയും ചെയ്യുന്നത് വഴി പുതിയ ആശയങ്ങള്ക്ക് ഉയര്ന്നുവരാനും കഴിയും. രാജ്യത്തെ ബാധിക്കുന്ന പ്രധാന ക്രമസമാധാനപാലന പ്രവര്ത്തനങ്ങളേയും , ആഭ്യന്തര സുരക്ഷാ പ്രശ്നങ്ങളേയും കുറിച്ച് പ്രധാനമന്ത്രിയെ നേരിട്ട് അറിയിക്കാനും തങ്ങളുടെ തുറന്നതും വ്യക്തവുമായ ശിപാര്ശകള് നല്കാനും ഇത് രാജ്യത്തെ ഉന്നത പോലീസ് ഉദ്യോഗസ്ഥര്ക്ക് സൗഹാര്ദ്ദപരമായ അന്തരീക്ഷവും പ്രദാനം ചെയ്യുന്നു.
അതിനുപുറമെ, പ്രധാനമന്ത്രിയുടെ വീഷണം കാട്ടിയ മാര്ഗ്ഗനിര്ദ്ദേശത്തിന്റെ അടിസ്ഥാനത്തില്, വര്ത്തമാനകാലത്ത് സുരക്ഷ ഉറപ്പാക്കുന്നതിന് മാത്രമല്ല, ഉയര്ന്നുവരുന്ന പ്രശ്നങ്ങളേയും വെല്ലുവിളികളേയും നേരിടാനുള്ള കഴിവ് വികസിപ്പിക്കുന്നതിനായി പോലീസിംഗിലേയും സുരക്ഷയിലെയും ഭാവി വിഷയങ്ങളെക്കുറിച്ചുള്ള ചര്ച്ചകളും സമ്മേളനത്തില് ആരംഭിച്ചു.
വാര്ഷിക ഡി.ജി.പി സമ്മേളനങ്ങൾ രാജ്യത്ത് അങ്ങോളമിങ്ങോളം സംഘടിപ്പിക്കുന്നതിനെ 2014 മുതല് പ്രധാനമന്ത്രി പ്രോത്സാഹിപ്പിക്കുകയും ചെയ്യുന്നു. 2014-ല് ഗുവാഹത്തിയിലാണ് സമ്മേളനം സംഘടിപ്പിച്ചത്; 2015-ല് റാന് ഓഫ് കച്ചിലെ ധോര്ഡോയില്; 2016-ല് ഹൈദരാബാദിലെ നാഷണല് പോലീസ് അക്കാദമിയില്, 2017-ല് തെക്കന്പൂര് ബി.എസ.്എഫ് അക്കാദമിയില്; 2018-ല് കെവാദിയയില്; കൂടാതെ 2019-ല് പൂനെയിലെ ഐസറിലും 2021-ല് ലഖ്നൗവിലെ പോലീസ് ആസ്ഥാനത്തും സമ്മേളനങ്ങൾ നടന്നു.
-ND-
(
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് 71 മെഡലുകള് നേടിയ കായികതാരങ്ങളെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസില് ഇന്ത്യക്കായി 71 മെഡലുകള് നേടിയ കായികതാരങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു, ഇത് ഏഷ്യന് ഗെയിംസിലെ ഇന്ത്യയുടെ എക്കാലത്തെയും മികച്ച മെഡല് നേട്ടമാണെന്ന് അദ്ദേഹം വിശേഷിപ്പിച്ചു. അത്ലറ്റുകളുടെ സമാനതകളില്ലാത്ത അര്പ്പണബോധത്തിന്റെയും നിശ്ചദാര്ഢ്യത്തിന്റേയും കായിക മനോഭാവത്തിന്റേയും തെളിവാണ് ഈ നേട്ടമെന്ന് അദ്ദേഹം സാമൂഹ്യമാധ്യമമായ എക്സില് കുറിച്ചു. .
എക്സില് പ്രധാനമന്ത്രി പോസ്റ്റ് ചെയ്തു:
'ഏഷ്യന് ഗെയിംസില് ഇന്ത്യ മുമ്പെന്നത്തേക്കാളും തിളങ്ങുന്നു!
71 മെഡലുകളോടെ, നമ്മുടെ എക്കാലത്തെയും മികച്ച മെഡല് നേട്ടം നാം ആഘോഷിക്കുകയാണ്, ഇത് നമ്മുടെ അത്ലറ്റുകളുടെ സമാനതകളില്ലാത്ത സമര്പ്പണത്തിന്റെയും നിശ്ചയദാര്ഢ്യത്തിന്റേയും കായിക മനോഭാവത്തിന്റെയും തെളിവാണ്.
ഓരോ മെഡല് നേട്ടവും കഠിനാധ്വാനത്തിന്റെയും അഭിനിവേശത്തിന്റെയും ജീവിതയാത്രയാണ് ഉയര്ത്തിക്കാട്ടുന്നത്.
രാജ്യത്തിനാകെ അഭിമാന നിമിഷം. നമ്മുടെ കായികതാരങ്ങള്ക്ക് അഭിനന്ദനങ്ങള്.'
NS
(
ആരോഗ്യ, കുടുംബക്ഷേമ മന്ത്രാലയം
കോവിഡ് 19 പുതിയ വിവരങ്ങള്
രാജ്യരക്ഷാ മന്ത്രാലയം
ഖത്തര് നാവികസേനാ മേധാവി ഇന്ത്യാസന്ദര്ശനം പൂര്ത്തിയാക്കി
ഖത്തര് എമിരി നാവികസേനകളുടെ മേധാവിസ്റ്റാഫ്മേജര് ജനറല്  അബ്ദുള്ള ഹസന് എം.എ.അല്-സുലൈത്തി നാല്ദിവസത്തെ ഇന്ത്യാ പര്യടനം പൂര്ത്തിയാക്കി. സന്ദര്ശനത്തിനിടെഅദ്ദേഹം നാവികസേനാ മേധാവിയുംചീഫ്സ്ഓഫ്സ്റ്റാഫ്സമിതിചെയര്മാനുമായഅഡ്മിറല്സുനില് ലാന്ബയുമായും ഇന്ത്യന് നാവികസേനയിലെമറ്റ്മുതിര്ന്ന ഉദ്യോഗസ്ഥരുമായുംകൂടിക്കാഴ്ച നടത്തി. രാജ്യരക്ഷാമന്ത്രാലയ ത്തിലെയും ഇന്ത്യന് വ്യോമസേനയിലെയുംമുതിര്ന്ന ഉദ്യോഗസ്ഥന്മാരുമായുംഅദ്ദേഹംവിവിധ വിഷയങ്ങളെകുറിച്ച് ചര്ച്ച നടത്തി. ചരക്ക് കപ്പല് ഗാതഗതംസംബന്ധിച്ച ആശയവിനിമയം, ഏഴിമല നാവികഅക്കാദമിയില്വര്ഷംതോറും നടക്കാറുള്ളഅഡ്മിറല്സ്കപ്പ്റിഗാറ്റമുതലായവയില് ഇന്ത്യന് നാവികസേന ഖത്തര് നാവികസേനയുമായിസഹകരിച്ച്വരുന്നു. ഇതിന് പുറമെ ഇന്ത്യന് നാവികസേനയുടെകപ്പലായ ഐ.എന്.എസ് തരംഗിണികഴിഞ്ഞ ഡിസംബറില് ഖത്തര് സന്ദര്ശിച്ചത്ഇരുരാജ്യങ്ങളും തമ്മിലുള്ള പ്രതിരോധ സഹകരണംകൂടുതല്ശക്തിപ്പെടുത്തി.
ഖത്തര് നാവികസേനാ മേധാവികൊച്ചിയിലെദക്ഷിണ നാവിക കമാന്ഡും, ഏഴിമല ഇന്ത്യന് നാവികഅക്കാദമിയുംസന്ദര്ശിച്ച് നാവിക പരിശീലന സംവിധാനങ്ങള് നേരില് മനസ്സിലാക്കി.
ND/MRD
(Visitor Counter : 33
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് മുക്തി നേടിയവരുടെ എണ്ണം ചരിത്രനേട്ടത്തില്; 1.5 ദശലക്ഷം കവിഞ്ഞു
രോഗമുക്തരുടെ എണ്ണം ഒറ്റദിവസത്തെ ഏറ്റവുമുയര്ന്ന നിരക്കില്; 54,859
സുഖംപ്രാപിച്ചവരുടെ എണ്ണം ചികിത്സയിലുള്ളവരേക്കാള് 9 ലക്ഷത്തില് കൂടുതല്
മരണനിരക്ക് 2% എന്ന ഏറ്റവും താഴ്ന്ന നിലയില്
രാജ്യത്ത് കോവിഡ് മുക്തരുടെ എണ്ണം ചരിത്രനേട്ടത്തില്. 1.5 ദശലക്ഷത്തില് കൂടുതല് പേരാണ് രോഗമുക്തി നേടിയത്. ഊര്ജിത പരിശോധന, സമഗ്ര നിരീക്ഷണം, കാര്യക്ഷമമായ പരിശോധന തുടങ്ങിയവയിലൂടെ 15,35,743 രോഗികളാണ് സുഖംപ്രാപിച്ചത്. മികച്ച ആംബുലന്സ് സേവനങ്ങളും നിലവാരമുള്ള ചികിത്സയും മികച്ച ഫലം നല്കുന്നതിനിടയാക്കി.
കഴിഞ്ഞ 24 മണിക്കൂറിൽ ഏറ്റവുമധികം രോഗമുക്തരുടെ എണ്ണവും കഴിഞ്ഞ ദിവസം രേഖപ്പെടുത്തി. 54,859 പേരാണ് സുഖം പ്രാപിച്ചത്. രോഗമുക്തി നിരക്ക് 70 ശതമാനത്തോട് അടുക്കുകയാണ്.
രോഗം ബാധിച്ചവരുടെ 28.66% മാത്രമാണ് നിലവില് ചികിത്സയിലുള്ളത്. 6,34,945 പേര്. രോഗമുക്തരുടെ എണ്ണം ഇതിനേക്കാള് 9 ലക്ഷത്തിലധികമാണ്.
കേന്ദ്ര- സംസ്ഥാന/കേന്ദ്രഭരണപ്രദേശ ഗവണ്മെന്റുകളുടെ ഊര്ജിത പരിശോധനയും കാര്യക്ഷമ നടപടികളും രോഗബാധിതരെ നേരത്തെ കണ്ടെത്തുന്നതിനും ഫലപ്രദമായ ചികിത്സ ഉറപ്പാക്കുന്നതിനും സഹായിച്ചു. കൂട്ടായ പരിശ്രമങ്ങള് മരണനിരക്ക് തുടര്ച്ചയായി കുറയ്ക്കുന്നതിനും സഹായിച്ചു. മരണനിരക്ക് നിലവില് 2% ആണ്.
പുതുതായി കോവിഡ് 19 സ്ഥിരീകരിക്കുന്നവരില് 80 ശതമാനത്തിലധികവും 10 സംസ്ഥാനങ്ങളിലാണ്. വീടുതോറുമുള്ള സര്വേകളിലൂടെയുള്ള ഊര്ജിത പരിശോധനയും നിരീക്ഷണവും ഈ മേഖലകളില് നന്നായി നടപ്പിലാക്കിയ കണ്ടെയ്ന്മെന്റ് നയങ്ങളും രോഗികളുടെ എണ്ണം തുടക്കത്തിൽ വര്ധിക്കാനിടയാക്കിയിട്ടുണ്ട്. കാലക്രമേണ രോഗബാധിതരുടെ എണ്ണം കുറയും.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
PIB Headquarters
''പ്രൊവിഡന്റ് ഫണ്ട് താങ്കളുടെ അരികില്'' മാര്ച്ച് 10 ന്
പ്രൊവിഡന്റ് ഫണ്ട് സംബന്ധമായ എല്ലാ പരാതികളും അഭിപ്രായങ്ങളും കേള്ക്കുവാനും വേണ്ട നടപടികള് ത്വരിതഗതിയില് എടുക്കുവാനും ലക്ഷ്യമിട്ടുകൊണ്ട് ഇ.പി.എഫ്.ഒ. സംഘടിപ്പിക്കുന്ന ''പ്രൊവിഡന്റ് ഫണ്ട് താങ്കളുടെ അരികില്  എന്ന പരിപാടി 2017 മാര്ച്ച് മാസം 10 -ാം തീയതി തിരുവനന്തപുരം പട്ടത്തുള്ള റിജീയണല് പി.എഫ്. ഓഫീസില് വച്ച് നടക്കും. തിരുവനന്തപുരം, പത്തനംതിട്ട ജില്ലകളിലെ സ്ഥാപനങ്ങള്ക്കും പി.എഫ്. അംഗങ്ങള്ക്കും പരിപാടിയില് പങ്കെടുക്കാം.
എല്ലാ മാസവും പത്താം തീയതി  നടത്തുന്ന ഈ പരിപാടിയില് ഇ.പി.എഫ്. അംഗങ്ങള്ക്ക് മാത്രമല്ല തൊഴിലുടമകള്ക്കും തൊഴിലാളി സംഘടനകള്ക്കും പങ്കെടുക്കാവുന്നതാണ്.
എംപ്ലോയീസ് പ്രോവിഡന്റ് ഫണ്ട് നിയമനത്തിനു കീഴിലുള്ള പദ്ധതികള് പ്രകാരം നിയമാനുസൃതമായ ആനുകൂല്യങ്ങള് ലഭിക്കുന്നതിനു വീഴ്ച വന്നിട്ടുണ്ടെങ്കില്, അതു സംബന്ധിച്ച പരാതികള് മാത്രമല്ല വിവര സാങ്കേതികത ഉള്പ്പെടെ അടിസ്ഥാനമാക്കി ഇ.പി.എഫ്.ഒ. ആരംഭിച്ചിട്ടുള്ള പുതിയ സംരംഭങ്ങളെക്കുറിച്ചുള്ള ആക്ഷേപങ്ങളും അഭിപ്രായങ്ങളും കൂടി ഈ നൂതന ജനസമ്പര്ക്ക പരിപാടിയുടെ പരിഗണനയ്ക്കായി കൊണ്ടുവരാവുന്നതാണ്.
ഇ.പി.എഫ്. അംഗങ്ങള്ക്കും തൊഴിലുടമകള്ക്കും തൊഴിലാളി സംഘടനകള്ക്കും അവരുടെ പരാതികളും അഭിപ്രായങ്ങളും ഉന്നയിക്കുവാന് പ്രത്യേകം സമയം അനുവദിച്ചിട്ടുണ്ട്. രാവിലെ പത്തര മുതല് ഒരു മണി വരെ പി.എഫ്. അംഗങ്ങള്ക്കും ഉച്ചയ്ക്ക് മൂന്നു മുതല് നാലു മണി വരെ തൊഴിലുടമകള്ക്കും തൊഴിലാളി സംഘടനകള്ക്കും ഈ പരിപാടിയില് പങ്കെടുക്കാവുന്നതാണ്. പരാതികളും അഭിപ്രായങ്ങളും റീജിയണല് കമ്മീഷണര് നേരിട്ട് കേള്ക്കുകയും അതു വഴി പരാതികള്ക്ക് പെട്ടെന്നു തന്നെ പരിഹാരം കാണുവാനും ഈ അവസരത്തില് സാധിക്കുന്നതാണ്.
പരിപാടിയില് പങ്കെടുക്കുന്നവര് തങ്ങളുടെ പരാതികള് വ്യക്തമായി എഴുതി 2017 ഫെബ്രുവരി 28 ന് മുന്പ് തന്നെ ലഭിക്കത്തക്ക വിധത്തില് താഴെ പറയുന്ന മേല്വിലാസത്തില് അയച്ചു തരികയോ നേരിട്ട് നല്കുകയോ ചെയ്യേണ്ടതാണ്.
റീജിയണല് പ്രൊവിഡന്റ് ഫണ്ട് കമ്മീഷണര്
ഭവിഷ്യനിധി ഭവന്
പട്ടം, തിരുവനന്തപുരം -695004
പരാതിയില് നിര്ബന്ധമായും പി.എഫ്. അക്കൗണ്ട് നമ്പര് അല്ലെങ്കില് യു.എ.എന് എഴുതേണ്ടതാണ്.
(Visitor Counter : 40
പ്രധാനമന്ത്രിയുടെ ഓഫീസ്
യുകെയിലെ ഗ്ലാസ്ഗോയിൽ സി ഓ പി 26 നിടെ ബിൽ ഗേറ്റ്സുമായി പ്രധാനമന്ത്രി നടത്തിയ കൂടിക്കാഴ്ച
യു കെ യിലെ ഗ്ലാസ്ഗോയിൽ നടക്കുന്ന COP26 ഉച്ചകോടിക്കിടെ 2021 നവംബർ 2 ന് പ്രധാനമന്ത്രി ശ്രീ നരേന്ദ്ര മോദി ശ്രീ ബിൽ ഗേറ്റ്സുമായി കൂടിക്കാഴ്ച നടത്തി.
ബിൽ ആൻഡ് മെലിൻഡ ഗേറ്റ്സ് ഫൗണ്ടേഷൻ ഇന്ത്യയിൽ നടത്തുന്ന പ്രവർത്തനങ്ങളെ പ്രധാനമന്ത്രി അഭിനന്ദിച്ചു. മിഷൻ ഇന്നൊവേഷന്റെ പുരോഗതി ബിൽ ഗേറ്റ്സ് പ്രധാനമന്ത്രിയെ ധരിപ്പിച്ചു. മിഷൻ ഇന്നൊവേഷന് കീഴിൽ ഇന്ത്യയിലെ പ്രവർത്തനങ്ങൾ വേഗത്തിലാക്കാനുള്ള വഴികൾ അവർ ചർച്ച ചെയ്തു.
ഗ്രീൻ ഹൈഡ്രജൻ, വ്യോമയാന ഇന്ധനങ്ങൾ, ബാറ്ററി സംഭരണം, വാക്സിൻ ഗവേഷണം തുടങ്ങിയ മേഖലകളിലെ സാധ്യതകളും ചർച്ച ചെയ്തു.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയിൽ കോവിഡ്-19 വാക്സിനേഷനുകളുടെ ആകെ എണ്ണം 90.79 കോടി പിന്നിട്ടു
രോഗമുക്തി നിരക്ക് നിലവിൽ 97.89%; 2020നു മാർച്ചിനുശേഷമുള്ള ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 20,799 പേർക്ക്
രാജ്യത്ത് ചികിത്സയിലുള്ളവരുടെ എണ്ണം  ആകെ രോഗബാധിതരുടെ 0.78%
പ്രതിവാര രോഗസ്ഥിരീകരണ നിരക്ക്  തുടർച്ചയായ 101-ാം ദിവസവും 3 ശതമാനത്തിൽ താഴെ
കഴിഞ്ഞ 24 മണിക്കൂറിനിടെ നൽകിയ 23,46,176 ഡോസുൾപ്പെടെ, ഇന്നു രാവിലെ 7 വരെയുള്ള കണക്കനുസരിച്ച് 88,05,668 സെഷനുകളിലൂടെ ആകെ 90.79 കോടിയിലേറെ  ഡോസ് വാക്സിൻ നൽകി.
(ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിൻ ഡോസുകൾ ഇനി പറയുന്ന വിഭാഗങ്ങളിലായാണ് നൽകിയിട്ടുള്ളത്:
ആരോഗ്യപ്രവർത്തകർ
ഒന്നാം ഡോസ് 1,03,73,789
രണ്ടാം ഡോസ് 89,34,169
മുന്നണിപ്പോരാളികൾ
ഒന്നാം ഡോസ് 1,83,55,327
രണ്ടാം ഡോസ് 1,51,09,293
18-44 പ്രായപരിധിയിലുള്ളവർ
ഒന്നാം ഡോസ് 36,74,65,954
രണ്ടാം ഡോസ് 8,83,14,532
45-59 പ്രായപരിധിയിലുള്ളവർ
ഒന്നാം ഡോസ് 16,12,96,306
രണ്ടാം ഡോസ് 7,85,84,116
60നുമേൽ പ്രായമുള്ളവർ
ഒന്നാം ഡോസ് 10,23,23,752
രണ്ടാം ഡോസ് 5,71,75,623
ആകെ 90,79,32,861
കഴിഞ്ഞ 24 മണിക്കൂറിനുള്ളിൽ 26,718 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,31,21,247 ആയി.
ദേശീയ രോഗമുക്തി നിരക്ക് 97.89% ആണ്. 2020 മാർച്ചിനുശേഷമുള്ള ഏറ്റവും ഉയർന്ന നിരക്കാണിത്.
തുടർച്ചയായ 99-ാം ദിവസവും 50,000ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 20,799 പേർക്കാണ്.
നിലവിൽ രാജ്യത്തു ചികിത്സയിലുള്ളത് 2,64,458 പേരാണ്. കഴിഞ്ഞ 200 ദിവസത്തിലെ ഏറ്റവും കുറഞ്ഞ നിരക്കാണിത്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.78 ശതമാനമാണ്.
രാജ്യത്തെ പരിശോധനാശേഷി തുടർച്ചയായി വർധിപ്പിക്കുകയാണ്. കഴിഞ്ഞ 24 മണിക്കൂറിനുള്ളിൽ 9,91,676 പരിശോധനകൾ നടത്തി. ആകെ 57.42 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വർദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 1.63 ശതമാനമാണ്. കഴിഞ്ഞ 101 ദിവസമായി ഇത് 3 ശതമാനത്തിൽ താഴെയാണ്. പ്രതിദിന രോഗസ്ഥിരീകരണ നിരക്ക് 2.10 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 35 ദിവസമായി 3 ശതമാനത്തിൽ താഴെയാണ്. തുടർച്ചയായ 118-ാം ദിവസവും ഇത് 5 ശതമാനത്തിൽ താഴെയാണ്.
പ്രധാനമന്ത്രിയുടെ ഓഫീസ്
രാജസ്ഥാനിൽ ബസും ടാങ്കറും കൂട്ടിയിടിച്ചുണ്ടായ മരണത്തിൽ പ്രധാനമന്ത്രി അനുശോചനം രേഖപ്പെടുത്തി
ദുരന്ത ബാധിതർക്ക് പി എം എൻ ആർ എഫിൽ നിന്ന് സഹായധനം അനുവദിച്ചു
രാജസ്ഥാനിലെ ബാർമർ-ജോധ്പൂർ ഹൈവേയിൽ ബസും ടാങ്കറും കൂട്ടിയിടിച്ചുണ്ടായ മരണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  ദുരിതബാധിതർക്കുള്ള സഹായധനവും ശ്രീ മോദി അംഗീകരിച്ചു.
ട്വീറ്റുകളുടെ പരമ്പരയിൽ പ്രധാനമന്ത്രി ഓഫീസ് പറഞ്ഞു;
"രാജസ്ഥാനിലെ ബാർമർ-ജോധ്പൂർ ഹൈവേയിൽ ബസും ടാങ്കറും കൂട്ടിയിടിച്ച് ആളുകൾക്ക് ജീവൻ നഷ്ടമായത് ദുഃഖകരമാണ്. മരണമടഞ്ഞവരുടെ കുടുംബങ്ങളെ ദുഃഖത്തിന്റെ ഈ വേളയിൽ എന്റെ അനുശോചനം അറിയിക്കുന്നു.
പരിക്കേറ്റവർ വേഗം സുഖം പ്രാപിക്കട്ടെയെന്ന് പ്രാർത്ഥിക്കുന്നു: പ്രധാനമന്ത്രി നരേന്ദ്രമോദി
അപകടത്തിൽ ജീവൻ നഷ്ടപ്പെട്ടവരുടെ അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ വീതം നൽകും. പരിക്കേറ്റവർക്ക് 50,000 രൂപ വീതവും : പ്രധാനമന്ത്രി @നരേന്ദ്രമോദി"
ആരോഗ്യ, കുടുംബക്ഷേമ മന്ത്രാലയം
109.63 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, ഒക്ടോബർ 29, 2021
(രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 109.63 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
12.31 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
നിതി ആയോഗ്
ഇന്നവേറ്റ് ഇന്ത്യ പ്ലാറ്റ്ഫോമിന് തുടക്കം
(അടല് ഇന്നവേഷന് ദൗത്യവും പൗര കേന്ദ്രീകൃത പ്ലാറ്റ്ഫോമായ മൈ ഗവണ്മെന്റും സംയുക്തമായി 'ഇന്നവേറ്റ് ഇന്ത്യ പ്ലാറ്റ്ഫോം' എന്ന പേരില് പുതിയ പോര്ട്ടല് ആരംഭിച്ചു. രാജ്യത്തെ നൂതന ആശയങ്ങളുടെ പൊതു ഇടമായിട്ടാണ് പുതിയ പ്ലാറ്റ്ഫോം രൂപീകരിച്ചത്. അടല് ഇന്നവേഷന് ദൗത്യം ഡയറക്ടര് ശ്രീ ആര്. രമണന്, മൈ ഗവണ്മെന്റ് സിഇഒ ശ്രീ അരവിന്ദ് ഗുപ്ത എന്നിവര് ചേര്ന്നാണ് ഇന്നവേറ്റ് ഇന്ത്യ പ്ലാറ്റ്ഫോം ഉദ്ഘാടനം ചെയ്തത്.
എല്ലാ ഇന്ത്യന് പൗരന്മാര്ക്കും പോര്ട്ടല് സൗകര്യം ലഭ്യമാണ്. ഉപയോക്താക്കള്ക്ക് ക്രൗഡ്സോഴ്സ് ചെയ്യപ്പെട്ട ആശയങ്ങള് കാണാനും, അഭിപ്രായം രേഖപ്പെടുത്താനും റേറ്റ് ചെയ്യാനും പങ്കുവയ്ക്കാനും കഴിയുന്നതാണ്. ഓരോ ആശയങ്ങളുടെയും റേറ്റിങ്ങ് അനുസരിച്ച് അവയെ ലീഡര്ബോര്ഡില് കാണാം. മൈ ഗവണ്മെന്റ് വെബ്സൈറ്റില് ലോഗിന് ചെയ്ത് പൗരന്മാര്ക്ക് തങ്ങളുടെയോ തങ്ങളുടെ സ്ഥാപനങ്ങളുടെയോ മറ്റൊരാളുടെയോ നൂതന ആശയം പങ്കുവയ്ക്കാന് സാധിക്കും. വാട്ട്സ് അപ്പ്, ഫേസ്ബുക്ക്, ട്വിറ്റര് പോലുള്ള സാമൂഹിക മാധ്യമങ്ങളിലും ഇവ പങ്കുവയ്ക്കാനുള്ള സൗകര്യമുണ്ട്. https://innovate.mygov.in/innovateindia/ എന്ന ലിങ്കില് പ്ലാറ്റ്ഫോം ലഭ്യമാണ്.
രാഷ്ട്രപതിയുടെ കാര്യാലയം
പുതുവർഷത്തലേന്ന് രാഷ്ട്രപതി ജനങ്ങൾക്ക് ആശംസകൾ നേർന്നു
പുതുവർഷത്തലേന്ന് രാഷ്ട്രപതി ശ്രീ രാംനാഥ് കോവിന്ദ് ജനങ്ങൾക്ക് ആശംസകൾ നേർന്നു.
കോവിഡ്-19 നെ തുടർന്നുണ്ടായ ഈ പ്രതിസന്ധി, നമുക്ക് ഐക്യത്തോടെ മുന്നോട്ട് പോകാനുള്ളഅവസരമാണ്. എല്ലാ പൗരന്മാരും ആരോഗ്യമുള്ളവരും, സുരക്ഷിതരും ആയിരിക്കട്ടെ എന്ന് അദ്ദേഹംആശംസിച്ചു. രാഷ്ട്ര പുരോഗതിക്കായുള്ള പൊതു ലക്ഷ്യങ്ങൾ സാക്ഷാത്കരിക്കുന്നതിന് എല്ലാവർക്കുംനവ ഊർജത്തോടെ ഒരുമിച്ച് മുന്നേറാമെന്നും രാഷ്ട്രപതി തന്റെ ആശംസാ സന്ദേശത്തിൽ കുറിച്ചു.
(Visitor Counter : 136
പ്രത്യേക സേവനങ്ങളും ഫീച്ചറുകളും
പുരോഗതിയുടെയും ശാക്തീകരണത്തിന്റെയും ചൈതന്യം ഉൾക്കൊള്ളുന്ന ഒരു വേദിയാണ് റോസഗാർമേളയെന്ന് കേന്ദ്ര സാമൂഹ്യനീതി, ശാക്തീകരണ സഹമന്ത്രി ശ്രീ രാംദാസ് അഠാവ്ലെ
(കൊച്ചിയിൽ നടന്ന ചടങ്ങിൽ 119 പേർക്ക് നിയമന കത്തുകൾ കൈമാറി
കൊച്ചി: ജൂലൈ 22 , 2023
സ്വപ്നങ്ങൾ യാഥാർത്ഥ്യവും അഭിലാഷങ്ങൾക്ക് ചിറകു മുളയ്ക്കുന്നതുമായ പുരോഗമനത്തിന്റെയും ശാക്തീകരണത്തിന്റെയും ചൈതന്യം ഉൾക്കൊള്ളുന്ന വേദിയാണ് റോസഗാർ മേളയെന്ന് കേന്ദ്ര സാമൂഹ്യനീതി, ശാക്തീകരണ സഹമന്ത്രി ശ്രീ രാംദാസ് അഠാവ്ലെ. റോസഗാർ മേളയുടെ ഏഴാം ഘട്ടത്തിന്റെ ഭാഗമായി കേന്ദ്ര പരോക്ഷ നികുതി ബോർഡ് തിരുവനന്തപുരം സോണിന്റെ ആഭിമുഖ്യത്തിൽ ഇന്ന് കൊച്ചിയിൽ സംഘടിപ്പിച്ച പരിപാടിയുടെ ഉദ്ഘാടനം നിർവഹിച്ചുകൊണ്ട് സംസാരിക്കവെ, റോസഗാർ മേള വെറുമൊരു ഏകദിന പരിപാടി മാത്രമല്ല, നമുക്കെല്ലാവർക്കും ശോഭനമായ ഭാവിയിലേക്കുള്ള കവാടമാണെന്നും അദ്ദേഹം പറഞ്ഞു.
കർമ്മയോഗി ഭാരതവും ആത്മനിർഭർ ഭാരതവും സൃഷ്ടിക്കാനുള്ള പ്രധാനമന്ത്രി ശ്രീ നരേന്ദ്രമോദിയുടെ ദർശനവും പ്രതിബദ്ധതയും സൂചിപ്പിക്കുന്നത് യുവാക്കളുടെ കഴിവുകൾക്ക് ഗവൺമെന്റിൽ നിന്നും സംഘടനകൾ , വ്യവസായങ്ങൾ , ബിസിനസ്സുകൾ എന്നിവയിൽ നിന്നും അർഹമായ അംഗീകാരം ലഭിക്കേണ്ടതുണ്ടെന്ന് എന്നാണെന്ന് ശ്രീ രാംദാസ് അഠാവ്ലെ ഉറപ്പിച്ചു പറഞ്ഞു.
രാജ്യത്തെ സേവിക്കുന്നതിനും സ്വയം ശാക്തീകരിക്കുന്നതിനും നമ്മുടെ രാജ്യത്തിന്റെ പുരോഗതിയിൽ നിർണായക പങ്ക് വഹിക്കുന്നതിനുമുള്ള അപാരമായ കഴിവുകൾ പ്രകടിപ്പിക്കാൻ യുവാക്കൾക്ക് ധാരാളം അവസരങ്ങൾ നൽകണമെന്നും അദ്ദേഹം കൂട്ടിച്ചേർത്തു.
പ്രധാനമന്ത്രി ശ്രീ നരേന്ദ്ര മോദി വിഭാവനം ചെയ്തതുപോലെ, തൊഴിൽ വിപണിയിലെ നൈപുണ്യത്തിന്റെ ആവശ്യവും വിതരണവും തമ്മിലുള്ള വിടവ് നികത്താൻ നാം ശ്രമിക്കണമെന്ന് കേന്ദ്രമന്ത്രി പറഞ്ഞു. വ്യവസായങ്ങൾ വികസിക്കുകയും പുതിയ സാങ്കേതികവിദ്യകൾ ഉയർന്നുവരുകയും ചെയ്യുമ്പോൾ, തുടർച്ചയായ പഠനത്തിലൂടെയും നൈപുണ്യ സംരംഭങ്ങളിലൂടെയും ആവശ്യമായ വൈദഗ്ധ്യവും അറിവും ഉപയോഗിച്ച് നമ്മുടെ തൊഴിലാളികളെ സജ്ജരാക്കണമെന്ന് ശ്രീ രാംദാസ് അഠാവ്ലെ ഊന്നിപ്പറഞ്ഞു.
രാജ്യത്തുടനീളം 44 സ്ഥലങ്ങളിൽ ഇന്ന് റോസഗാർ മേള നടന്നു. പ്രധാനമന്ത്രി ശ്രീ നരേന്ദ്ര മോദി വീഡിയോ കോൺഫറൻസിംഗിലൂടെ 70,000-ത്തിലധികം പുതിയ റിക്രൂട്ട്മെന്റുകൾക്ക് നിയമന കത്തുകൾ വിതരണം ചെയ്യുകയും ഈ അവസരത്തിൽ അവരെ അഭിസംബോധന ചെയ്യുകയും ചെയ്തു.
കൊച്ചിയിൽ നടന്ന റോസ്ഗാർ മേളയിൽ പങ്കെടുത്തവർ പരിപാടിയുടെ തത്സമയ വെബ്കാസ്റ്റിനു സാക്ഷ്യം വഹിച്ചു. പരിപാടിയിൽ പുതുതായി നിയമിതരായ 119 പേർക്ക് നിയമന കത്തുകൾ കൈമാറി. ശ്രീ രാംദാസ് അഠാവ്ലെ 25 ഉദ്യോഗാർത്ഥികൾക്ക് നേരിട്ട് നിയമന കത്തുകൾ വിതരണം ചെയ്തു. വിവിധ വകുപ്പുകളിലെ മുതിർന്ന ഉദ്യോഗസ്ഥർ അതത് വകുപ്പുകളിൽ പുതുതായി നിയമനം ലഭിച്ചവർക്കുള്ള നിയമന കത്ത് കൈമാറി.
തപാൽ വകുപ്പ്, ഡിഫൻസ് എസ്റ്റേറ്റ് ഓർഗനൈസേഷൻ, ഇന്ത്യൻ നേവി, ഡിഫൻസ് അക്കൗണ്ട്സ് , കേരള ഗ്രാമിൻ ബാങ്ക്, സ്റ്റേറ്റ് ബാങ്ക് ഓഫ് ഇന്ത്യ, ലൈഫ് ഇൻഷുറൻസ് കോർപ്പറേഷൻ, റെയിൽവേ, കസ്റ്റംസ്, സിജിഎസ്ടി എന്നീ വകുപ്പുകൾ/ സ്ഥാപനങ്ങൾ എന്നിവയിലേക്കാണ് ഉദ്യോഗാർഥികൾക്ക് നിയമനം നൽകിയിരിക്കുന്നത്.
കേരളത്തിൽ തിരുവനന്തപുരത്തും റോസ്ഗർ മേള നടന്നു. കേന്ദ്ര സഹകരണ, വടക്കു കിഴക്കൻ കാര്യ സഹമന്ത്രി ശ്രീ ബി എൽ വർമ ഉദ്ഘാടനം ചെയ്തു. പുതുതായി നിയമിതരായ 138 പേർക്ക് നിയമന കത്തുകൾ കൈമാറി.
RRTN/SKY
രാജ്യരക്ഷാ മന്ത്രാലയം
സേനകൾക്കിടയിലെ സാധന, സേവന കൈമാറ്റം സാധ്യമാക്കുന്ന പ്രത്യേക ഉടമ്പടി ഇന്ത്യയും ജപ്പാനും ഒപ്പുവച്ചു
(ഇന്ത്യൻ സായുധ സേന, ജാപ്പനീസ് സ്വയം പ്രതിരോധസേന എന്നിവയ്ക്കിടയിൽ സാധനങ്ങളും സേവനങ്ങളും കൈമാറ്റം ചെയ്യുന്നതിനുള്ള പ്രത്യേക ഉടമ്പടി ഇന്ത്യയും ജപ്പാനും ഒപ്പിട്ടു. പ്രതിരോധ സെക്രട്ടറി ഡോക്ടർ അജയകുമാർ, ജാപ്പനീസ് നയതന്ത്രപ്രതിനിധി സുസുക്കി സതോഷി എന്നിവർ ചേർന്ന് ഇന്നലെയാണ് കരാർ ഒപ്പുവച്ചത്.
സംയുക്തസേനാ പരിശീലനങ്ങൾ, ഐക്യരാഷ്ട്ര സമാധാന പാലന പ്രവർത്തനങ്ങൾ, മനുഷ്യത്വപരമായ അന്താരാഷ്ട്ര ആശ്വാസനടപടികൾ, പരസ്പരസമ്മതത്തോടെ കൂടിയുള്ള മറ്റ് പ്രവർത്തനങ്ങൾ തുടങ്ങിയവയ്ക്കിടയിൽ അവശ്യസാധനങ്ങൾ, സേവനങ്ങൾ എന്നിവയുടെ കൈമാറ്റം ഉറപ്പാക്കുന്ന പ്രത്യേക ചട്ടക്കൂടിന് കരാർ രൂപം നൽകുന്നു.
ഇരു സേനകൾക്കും ഇടയിലെ പരസ്പര സഹകരണം വർദ്ധിപ്പിക്കാനും കരാർ ലക്ഷ്യമിടുന്നു. അതുവഴി രാഷ്ട്രങ്ങൾക്കിടയിലെ പ്രത്യേക തന്ത്രപ്രധാന ആഗോള പങ്കാളിത്തത്തിന് കീഴിലുള്ള ഉഭയകക്ഷി പ്രതിരോധ പരിപാടികൾ വർദ്ധിപ്പിക്കാനും കരാർ വഴി തുറക്കും.